ബാഗില് അരക്കിലോ കഞ്ചാവ്, കെഎസ്ആര്ടിസി ബസില് കൊട്ടാരക്കരയിലെത്തിയ എന്ജിനീയറിംഗ് വിദ്യാര്ഥി അറസ്റ്റില് കൊട്ടാരക്കര: അരക്കിലോ കഞ്ചാവുമായി ബസില് യാത്ര ചെയ്ത എന്ജിനീയറിംഗ് വിദ്യാര്ത്ഥിയെ കൊല്ലം റൂറല് ലഹരി വിരുദ്ധ സേന അറസ്റ്റ് ചെയ്തു. കോട്ടവട്ടം സ്വദേശി അമല് 20 ആണ് അറസ്റ്റിലായത്. അടൂരില് നിന്നും കൊട്ടാരക്കരയില് കെഎസ്ആര്ടിസി ബസില് എത്തിയ അമലിനെ രഹസ്യ വിവരത്തിന്റെ അടിസ്ഥാനത്തില് നടത്തിയ പരിശോധനയില് ലഹരി വിരുദ്ധ സേന പിടികൂടുകയായിരുന്നു. ബാഗില് ഒളിപ്പിച്ച നിലയിലാണ് കഞ്ചാവ് കണ്ടെടുത്തത്. ഇത് വില്പനയ്ക്കായാണ് കൊട്ടാരക്കരയിലെത്തിച്ചതെന്ന് അമല് സമ്മതിച്ചിട്ടുണ്ട്. സംഭവത്തില് സമഗ്ര അന്വേഷണം നടത്താനാണ് അന്വേഷണ സംഘത്തിന്റെ തീരുമാനം.